|  |  |  |
| --- | --- | --- |
| **j0391798** | **EVROPSKA UNIJA – CRNA GORA****Sporazum o stabilizaciji i pridruživanju****POSEBNA GRUPA** **REFORMA JAVNE UPRAVE (RJU)****12. sastanak** | **mn_horizontal** |
| **20. novembar 2024.** **Brisel / Hibridni format** |

**OPERATIVNI ZAKLJUČCI**

**STRATEŠKI OKVIR**

1. Crna Gora će usvojiti Akcioni plan za sprovođenje Strategije reforme javne uprave za period 2025–2026, uzimajući u obzir nalaze i preporuke najnovije SIGMA procjene o monitoringu i izvještaj Evropske komisije o Crnoj Gori za 2024. godinu, te preduzete mjere za povećanje stope implementacije. Godišnji izvještaj o implementaciji biće pripremljen do kraja marta 2025.

2. Crna Gora će uspostaviti javno dostupni elektronski sistem za praćenje i izvještavanje o napretku u oblasti reforme javne uprave.

**RAZVOJ POLITIKA I KOORDINACIJA**

3. Crna Gora će razviti i usvojiti metodologiju za obračun troškova strateških dokumenata u skladu s najboljim međunarodnim praksama i započeti njenu sistematsku primjenu.

4. Crna Gora će povećati udio nacrta zakona i strategija koje se dostavljaju na javne konsultacije i unaprijediti funkcionalnost postojećeg portala za eParticipaciju.

**DRŽAVNA UPRAVA I UPRAVLJANJE LJUDSKIM RESURSIMA**

5. Crna Gora će izmijeniti Zakon o državnim službenicima i namještenicima i donijeti Zakon o lokalnim službenicima i namještenicima u skladu s preporukama Evropske komisije i SIGMA-e.

6. Crna Gora će izmijeniti Zakon o lokalnoj samoupravi, uzimajući u obzir Analizu funkcionisanja lokalnih samouprava i preporuke Evropske komisije i SIGMA-e.

7. Crna Gora će uvesti okvir kompetencija za sve kategorije radnih mjesta državnih službenika.

8. Crna Gora će preduzeti potrebne korake za ograničenje trajanja v.d. stanja za rukovodeće pozicije, kao i imenovanja na te pozicije izvan državne uprave.

9. Crna Gora će nastaviti s optimizacijom javne uprave, uzimajući u obzir funkcionalnu analizu o broju zaposlenih, njihovim znanjima i kompetencijama u ministarstvima i

organima nad kojima se vrši nadzor, kao i preporuke Državne revizorske institucije.

10. Crna Gora će pažljivo pratiti i dijeliti podatke o decentralizovanim zapošljavanjima s Evropskom komisijom, posebno u skladu sa Zakonom o unutrašnjim poslovima, i osigurati poštovanje principa meritokratije u svim selekcijama.

11. Crna Gora će obezbijediti centralizovane podatke o broju angažovanja fizičkih lica bez zasnivanja radnih odnosa u organima na kojima se primjenjuja Zakon o državnim službenicima i namještenicima.

12. Crna Gora će se fokusirati na povećanje stabilnosti državnih službenika, uključujući rukovodeći kadar, i osigurati zaštitu od proizvoljnih odluka o razrješenju s funkcija.

13. Crna Gora će razviti standardizovan način dodjele dodataka na platu s jasnim kriterijumima.

14. Crna Gora će ojačati administrativne kapacitete u javnoj upravi na centralnom I lokalnom nivou, uključujući usvajanje Plana zapošljavanja novih državnih službenika za upravljanje EU fondovima, s fokusom na dva pilot sektora (zaštita životne sredine I zapošljavanje i socijalna politika).

**ODGOVORNOST UPRAVE**

15. Crna Gora će usvojiti novi Zakon o slobodnom pristupu informacijama u skladu s pravnom tekovinom EU i najboljim međunarodnim standardima i riješiti veliki broj zahtjeva za informacijama i povezanih žalbi.

16. Crna Gora će ubrzati rješavanje upravnih sporova i unaprijediti blagovremeno izvršenje sudskih presuda od strane državnih organa u slučajevima vezanim za slobodan pristup informacijama.

**PRUŽANJE USLUGA GRAĐANIMA I PRIVREDI**

17. Crna Gora će usvojiti plan za punu implementaciju transakcionih javnih elektronskih usluga na nacionalnom i lokalnom nivou za period 2025–2027, pokrenuti platformu za e-upravu i osigurati interoperabilnost relevantnih registara do februara 2025. godine i osigurati implementaciju tokom 2025. godine, u skladu sa Planom.